Debutalbummet ''[[Definitely Maybe]]'' fra 1994 blev mødt med kritikerros og satte ny rekord som det hurtigst sælgende engelske debutalbum. Det var dog først ved det efterfølgende album, ''[[(What's the Story) Morning Glory?|(What's The Story) Morning Glory?]]'' fra 1995, at Oasis for alvor blev verdensstjerner. Albummet blev en massiv international succes, båret frem af de to hitsingler ''[[Wonderwall]]'' og ''[[Don't Look Back In Anger]]''. Oasis blev her til det mest prominente band i den engelske [[britpop]]-bølge, i selskab med [[Suede]], [[Pulp (band)|Pulp]] og rivalerne [[Blur]]. I forlængelse af den store succes, spillede Oasis en lang række enorme stadion-koncerter, to af dem i [[Knebworth]], for 125.000 publikummer pr. aften, hvilket dengang var den største koncert i Englands historie. Det tredje album ''[[Be Here Now]]'' fra 1997 var også en stor succes, men kunne dog ikke helt matche de forrige albums enorme popularitet. I 1999 forlod to oprindelige medlemmer Oasis, og albummet [[Standing on the Shoulder of Giants|''Standing On The Shoulder of Giants'']] blev indspillet uden dem. Det betød også et stilskifte for Oasis, som skiftede britpoppen ud med mindre kommerciel [[Psykedelisk rock|psykedelisk rock.]] Med en række nye medlemmer, forsøgte Oasis at fortsætte succesen op gennem 00'erne, men kunne ikke leve op til tidligere bedrifter. Bandet fortsatte dog med at spille store stadion-koncerter verden rundt, og samtlige albums gik nr. 1 i England.
Musik Foreninger Organisationer